Ikki yil avval "Boko-Xaram" guruhi jangarilari tomonidan o‘g‘rilab ketilgandan keyin tirik topilgan nigeriyalik qiz mamlakat prezidenti bilan uchrashadi, deb xabar bermoqda Reuters axborot agentligi. Guvohlarning ma’lum qilishicha, Amina Ali ismli bu qizcha Abujadagi prezident saroyiga prezident Muhammadu Buxoriy bilan uchrashgani keldi. Ta’kidlanishicha, Ali poytaxtga prezident samolyotida yetkazilgan. Avvalroq Ali ikki yil avval maktabdan o‘g‘rilab ketilgan 219 qizdan ko‘pchiligi mamlakatning shimoli-sharqida hanuzgacha asirlikda ushlab turilganini ma’lum qilgandi. Chibok shahridan qizlarning ommaviy o‘g‘rilanishi 2014 yil 15 aprelda sodir bo‘lgan. Asosan nasroniy oilalardan bo‘lgan qizlar davlat o‘rta ta’lim maktabidan o‘g‘rilab ketilganlar. Ushbu jinoyat uchun javobgarlikni "Boko Xaram" o‘z zimmasiga olgan. "Boko Xaram" Nigeriya, Niger, Chad va Kamerunda harakat kiluvchi radikal guruh bo‘lib, 2015 yil bahorida IShID terrorchilik guruhiga sodiqlikka qasamyod qeltirgan.